Муниципаль бюджет белем бирү учреждениесе

“Теләкәй төп гомуми белем бирү мәктәбе”

**Проект**

**“Яшел чыршы”**

Эшләде: 2 класс укучысы

Галимҗанова Илнара

Җитәкчесе: башлангыч класс укытучысы

Мусина Гөлнара Миркасыйм кызы

2014 ел

**Предмет:** әдәби уку

**Проект авторы:** 2 класс укучысы Галимҗанова Илнара

**Проектның тибы:** эзләнү – тикшеренү

**Төп сорау:** “Ни өчен без яшел чыршыны яратабыз?”

**Проблемалы сораулар:**

1. Ни өчен кешеләр чыршы агачын яраталар?
2. Ни өчен чыршы барлык ел фасылларында да яшел?
3. Чыршы агачының файдасы нидә?
4. Чыршы агачы кулланылган нинди бәйрәм бар?

**Проектның бурычлары:**

***1.Үстерүче бурычлар:***

- кирәкле материалны сайлап ала белү күнекмәсен үстерү;

- коммуникатив күнекмәләрне үстерү;

- укучыларның сөйләм телен үстерү;

- шигъри әсәрләрне сәнгатьле уку күнекмәсен үстерү;

-компьютер техникасы куллану күнекмәсен үстерү.

***2. Өйрәтүче бурычлар:***

- укучыларның чыршы агачы турында белемнәрен киңәйтү;

- “чыршы” сүзе нәрсә аңлатканлыгын, аның файдасы нидәлеген ачыклау;

***3. Тәрбияви бурычлар:***

- табигатькә сак караш, гуманлы мөнәсәбәт тәрбияләү.

***4. Практик бурычлар:***

- электрон презентацияләр ясау, чыршы турында шигырьләр, табышмаклар, мәкальләр, сынамышлар җыентыгы булдыру, музыкаль җыентык, укучылар ясаган рәсемнәрдән, укучылар ясаган эшләрдән күргәзмә оештыру;

- ата – аналарны чакырып проектның презентациясен уздыру.

**Эзләнү методлары:**

1. Әдәбиятне өйрәнү һәм анализлау.
2. Интернеттан, мәктәп һәм авыл китапханәләреннән информация эзләү.
3. Күзәтү, чагыштыру.
4. Эзләнүле әңгәмә.
5. Табигатькә экскурсия.

**Проектның нәтиҗәсе (продукты):** электрон презентацияләр, чыршы турында шигырьләр, табышмаклар, мәкальләр, сынамышлар җыентыгы, музыкаль җыентык, укучылар ясаган рәсемнәрдән, укучылар ясаган эшләрдән күргәзмә.

**Проектны чынга ашыру этаплары:**

***1 этап – оештыру-әзерлек эшләре*** ***этабы***– эш юнәлешләрен билгеләү һәм укучылар арасында эш бүлешү

|  |  |  |
| --- | --- | --- |
| **Юнәлеш** | **Җаваплы** | **Көтелгән нәтиҗә** |
| “Чыршы” сүзе кайдан килеп чыккан, нәрсә аңлата? | Әхнәфов Әлфис,  Загертдинова Илбина | Җыелган информация |
| Шигырьләр, табышмаклар, мәкальләр, сынамышлар. | Гарифуллина Рәмилә | Җыентык |
| Халык медицинасында чыршы. Авыруларны дәвалау ысуллары. | Галимҗанова Илнара | Брошюра |
| “Чыршы турында җырлар”. | Калинина Эльвина | Музыкаль җыентык |
| Без – рәссамнар. | Бөтен класс | Укучыларның рәсемнәре |
| Иҗади остаханәдә. | Бөтен класс | Күмәк эш |

***2 этап – информацион этап***

|  |  |  |  |
| --- | --- | --- | --- |
| **№** | **Эшчәнлекнең эчтәлеге** | **Оештыру формасы** | **Арадагы продукт** |
| 1 | Әдәбиятне өйрәнү | 1.Проект өстендә эш  2.Китапханәдә эш  3.Интернеттан информация эзләү | Проект  Презентация материаллары |

***3 этап – практик-ориентлашу этабы***

|  |  |  |  |
| --- | --- | --- | --- |
| **№** | **Эшчәнлекнең эчтәлеге** | **Оештыру формасы** | **Арадагы продукт** |
| 1 | “Гаҗәп күркәм безнең чыршы” темасына рәсемнәр ясау | Сынлы сәнгать дәресләре | Рәсемнәр |
| 2 | “Яшел чибәркәй” күмәк эш | Технология дәресләре | Эш |
| 3 | “Чыршы турында шигырьләр, табышмаклар, мәкальләр, сынамышлар” җыентыгы эшләү | Әдәби уку дәресләре | Җыентык |
| 4 | “Халык медицинасында чыршы куллану” брошюра | Әдәби уку дәресләре | Брошюра |
| 5 | “Чыршы турында җырлар” музыкаль җыентык ясау | Музыка дәресләре | Җыентык |
| 6 | “Яшел чыршы” презентация ясау | Әйләнә-тирә дөнья дәресләре | Электрон презентация |

***4 этап – нәтиҗәләр этабы***

|  |  |  |  |
| --- | --- | --- | --- |
| **№** | **Эшчәнлекнең эчтәлеге** | **Оештыру формасы** | **Арадагы продукт** |
| 1 | Ата-аналарны чакырып проектны презентацияләү | Проект | Иҗади отчет |

## Чыршы

Саргаядыр көз көнендә һәр агач яфраклары;  
Юк яшеллекләр хәзер, урман вә сахра сап-сары.

Саргая таллар, усаклар, алмагачлар һәм каен;  
Хәстә төсле, арта сары төс аларда көн саен.

Үз төсен үзгәртми саклаучы арада берсе бар:  
Көз көне һәм кыш буе саргаймый торган чыршы бар.

**Габдулла Тукай**

**Чыршы сүзе**

Сез Яңа ел каршылыйсыз,

Сезнең өчен яңа ул.

Ылысларда шәмнәр булып

Минем гомер яңа ул.

Шулай минем йөрәк яна

Яңа елга кергәндә,

Балта - пычкы тотып килгән

Кешеләрне күргәндә.

Сезгә бәйрәм. Әйлән - бәйлән

Уйныйсыз да көләсез.

Ә бит юкса, кисү белән,

Үлүемне беләсез.

Бу соравым - әйләнәмдә

Җырлап йөргән җырчыга.

Сезнең Чыршы бәйрәмегез

Бәйрәм микән чыршыга?

**Җ.Дәрзаман**

Үсте чыршыбыз урманда

Шаулап торды ул анда

Җәен дә, кышын да зифа,

Яшел тора һаман да.

Хәзер чыршыбыз бизәнгән,

Муенсалар да элгән.

Безгә шундый матур бәйрәм

Яна ел алып килгэн.

**Чыр­шы турында сынамышлар**

Әгәр чыршы ботакларын аска төшерсә -  яңгыр көт, өскә күтәрсә - аяз булачак.

Чыршының күркәләре аскы ботакларында үссә - салкынннар кыш башында була, әгәр күркәләр биектә үссә - салкыннар кыш азагында булачак.

Чыршы күркәләре ачылса - җылы кояшлы һава торышы була­чак.

Чыршы күркәләре башында булса, ашлыкны иртә чәч, әгәр дә төбендә булса - соң чәч.